Unuparta frazo

Unuparta frazo estas frazo en kiu mankas subjekto aŭ predikato aŭ ambaŭ ĉi tiuj ĉefaj frazmembroj.

En Esperanto ekzistas pluraj specoj da unupartaj frazoj:

 Unupartaj frazoj verbaj entenas nur la predikatan grupon:
 Baldaŭ mateniĝos.
 Ekstere tre malvarmas, neĝas kaj frostas!
 Unupartaj nomfrazoj — temas pri la frazoj de jena tipo:
 Apoteko (elpendaĵo sur farmaciejo)
 Rimarko. (Titolo de alineo)
 Frankujo. Salono en la kastelo de Moor. («La rabistoj», 1:1.)
 Kia demando! (FE, §41.)Tradicie oni rigardas tiajn frazojn kiel senpredikatajn, kiel Unupartajn frazojn subjektajn.Tiel ekz-e en la vikipedioj ĉeĥa (:cs:Věta jednočlenná) kaj rusa (:ru:Односоставные предложения). Laŭ alia koncepto ili estas predikativoj de elipsa frazo kun elipsa kopulo:   (Ĉi tio estas) Apoteko.ktp.
 Unupartaj frazoj neanalizeblaj, aŭ vortofrazoj havas nek subjekton, nek predikaton:
 Jes.
 Ne.
 Fi!
 Certe!
 Adiaŭ!

Iuj aŭtoroj same traktas elipsajn frazojn en kiuj la subjekto aŭ la predikato estas implicata per verba formo aŭ kunteksto:
 Al leono ne donu la manon (FE, §7; subkomprenatas: «vi ne donu».)

 Referencoj 

 Vidu ankaŭ 
 Duparta frazo

Kategorio:Sintakso